title: "Schoobel"
text: "Schoobel (go.: Sch\u00f6\u00f6bel, deensk: Skob\u00f8l, D\u00fctsk: Schob\u00fcll) es sent 2007 en Diil fan H\u00fcsem \u00f6n Nuur\u0111friisl\u00f6n \u00f6n Sleeswig-Holstiin. \u00d6n Schoobel uuni ombi 1600 Mensken \u00fcp 7,8\u00a0km\u00b2. Naa di H\u00fcsemb\u00f6\u00f6r Meren sen dit 4\u00a0km.\n\nGeografii en Forkiir \n\nSchoobel liit \u00f6n di nuur\u0111weestern Huk fan H\u00fcsem bi di Weeterkant. Uasterfuar lapt di Bundesstraat 5 fan H\u00fcsem naa Naibel. Schoobel es di iinigst Plaats \u00f6n di sleeswig-holstiinsk Weesterkant, hur di Geest bit t\u00f6 di Nuur\u0111see giar. Aurdat di Geest wat hooger liit, t\u00f6rt em fuar Schoobel niin Dik bech. \n\nH\u00e4lbel (d\u00e4nisch: Haleb\u00f8l, d\u00fctsk: Haleb\u00fcll) \u00f6n Nuur\u0111en en Hukensbel (d\u00e4nisch: Hokkensb\u00f8l, d\u00fctsk: Hockensb\u00fcll) sa \u00fcs Lund (s\u00fc\u0111ern) sen jit Diili fan di wesen Gimiindi Schoobel.\n\nHistoorii \n\nSchoobel es en S\u0113rkt\u0113rp, wat om 1200 jest Lop dialskrewen st\u00f6n. Di Noom kumt fan Soubu of Skovby en meentWaldt\u0113rp (deensk skov \u2248 Wald). Wan di Wald wechsaaget uuren wiar, es diar Hiir wukset. \u00d6n di Bigening fan't 20. Jaarh\u00f6nert waar we\u0111er Bosken en Boomer plaantet. Sent 1954 stuunt di Wald \u00fcs en Diil fan di Schoobeler B\u0101rig \u00f6ner L\u00f6nskepssk\u00fc\u00fcl. Sent 1974  es dit uk en Fuarhaalingswald (For\u00f6rdning fan't L\u00f6n Sleeswig-Holstiin)\n\nAur di S\u0113rk, dit \"Kirchlein am Meer\", weet em ek oltefuul. Em meent, dat j\u00fc \u00f6n't 13.\u00a0Jaarh\u00f6nert becht uuren es. Di S\u0113rk stuunt \u00f6n di \"Schoobeler B\u0101rig\", wat me 31 m aur NN jen fan di hoogst Plaatsen fan di sleeswig-holstiinsk Weesterkant es. Aur en lung Tir wiar dit \"Kirchlein am Meer\" uk \u00fcs en Seeteeken fuar Skeepen n\u00f6\u00f6rig, wat naa H\u00fcsem faar wil. Delings S\u0113rkh\u00fc\u00fcsing es man fan ombi dit Jaar 1600. 1780 breek di T\u00fcrn \u00f6nsteken, en achter\u00f6n waar en nii Jen becht, wat ek sa hoog wiar en beeter me di Winj \u00f6n di Weeterkant omk\u00fcr.\n\nSchoobel jert sent di 1. Januwaari fan 2007 t\u00f6 di Stat H\u00fcsem.\n\nWertskep \nJer waar fuaral \u00f6n Buererii en Hopkrabenfeskin aarbert, deling uur \u00f6n Schoobel muar uunet, en di Mensken k\u00f6\u00f6r naa H\u00fcsem t\u00f6 Bruarwening.\nMuar en muar nemt uk di Tourismus sin Plaats, sa heer Schoobel al leenger en Campingplaats, hur em masi Saaken koopi ken, wat aaftinoch fuar Touristen taacht sen.\n\nUuremin \nDi H\u00fcsemb\u00f6\u00f6r Statdiil Schoobel es \u00fcs Luchtkuurt\u0113rp \u00fctteeknet.\n\nFutnooten\n\nLiteratuur \n Paul Klinghammer: Das Landschaftsschutzgebiet Schob\u00fcller Berg und der Erholungswald Schob\u00fcll, in: Verein f\u00fcr Naturschutz und Landschaftspflege Mittleres Nordfriesland (Hg.): Unsere Natur, Nr. 8, 1991. In: Kreisarchiv Nordfriesland.\n Dieter Reichardt: Schob\u00fcll \u2013 Ein Rundgang durch das Dorf. Husum Druck- und Verlagsgesellschaft, Husum 2002, .\n Schob\u00fcll. Eine Chronik in Berichten und Geschichten - Schob\u00fcll. Haleb\u00fcll. Hockensb\u00fcll. Lund. Husum Druck- und Verlagsgesellschaft, Husum 2014, .\n\nWeblinks"